Vyhlásenie o rozpornosti

Návrh zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a o zmene a doplnení niektorých zákonov sa na rokovanie vlády Slovenskej republiky predkladá s rozporom s Úradom Vysokého komisára Organizácie Spojených národov pre utečencov v Slovenskej republike.

Úrad Vysokého komisára OSN v SR nesúhlasí s navrhovanou zmenou v § 43 ods. 1 písm. f) zákona o pobyte cudzincov, ktorá by podľa jeho názoru porušila čl. 8 Dohovoru o ochrane ľudských práv a základných slobôd vylúčením cudzincov, ktorí majú príbuzných na území SR z ochrany ich rodinného a súkromného života bez akéhokoľvek legitímneho dôvodu.

Dôvodom tejto navrhovanej zmeny je zabrániť obchádzaniu (prísnejšej) povoľovacej procedúry pri udeľovaní prechodného alebo trvalého pobytu na účel zlúčenia rodiny cudzincami, ktorí spĺňajú podmienky na ich udelenie, avšak nemajú cestovný doklad.                  Ak cestovný doklad získať objektívne nemôžu, možno im udeliť tolerovaný pobyt (a teda umožniť im legálny pobyt na území SR) podľa § 43 ods. 1 písm. c), čim nedôjde k porušeniu ich práva na rešpektovanie súkromného a rodinného života podľa čl. 8 Dohovoru o ochrane ľudských práv a základných slobôd.